Han fortæller, at uheldet er sket et sted, hvor bilerne ikke er tiltænkt at køre og altså ikke har en svingbane ind over skinnerne.

Letbanechef: Glædeligt, der ingen personskade er

Det er ottende gang, letbanen er involveret i et uheld. Indtil videre har fem personbiler været involveret i uheld med letbanen, to fodgængere og en cyklist.

Hos Aarhus Letbane glæder de sig over, at der ingen alvorlig personskade har været.

- Det meget glædelige er, at vi har stadig ingen personskade. Det er vigtigt for os, at sikkerheden i hvert fald har et niveau, så der ikke er nogen, der er kommet til skade. Det er det absolut vigtigste, siger kommunikationschef Jens Velling.

I de syv første tilfælde har modparten været skyld i uheldene.

- Så nu afventer vi politiets vurdering i dette tilfælde også, siger han.

Letbanen åbnede i december 2017 i Aarhus, og i weekenden åbnede den sin anden strækning til Odder.